**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**220/2022. (VII.28.) Kt. számú**

**határozata**

**Beszámoló a Tiszavasvári Polgármesteri Hivatal 2021. évben végzett tevékenységéről**

Tiszavasvári Város Önkormányzata Képviselő-testülete „**Beszámoló a Tiszavasvári Polgármesteri Hivatal 2021. évben végzett tevékenységéről”** szóló előterjesztéssel kapcsolatban az alábbi határozatot hozza:

**1./** Tiszavasvári Város Önkormányzatának Képviselő-testülete a jegyző által készített- a Tiszavasvári Polgármesteri Hivatal 2021. évben végzett tevékenységéről- szóló beszámolót a határozat 1. melléklete szerinti tartalommal elfogadja.

**2./** Felkéri a jegyzőt, hogy a Hivatal 2022. évi működéséről és tevékenységéről szóló beszámolót 2023-ban is terjessze a testület elé.

**Határidő**: 2. pont: 2022. július 31. **Felelős:** Dr. Kórik Zsuzsanna jegyző

**Szőke Zoltán dr. Kórik Zsuzsanna**

**polgármester jegyző**

220/2022. (VII.28.) Kt. sz. határozat 1. melléklete

**Beszámoló a Tiszavasvári Polgármesteri Hivatal**

**2021. évben végzett tevékenységéről**

**Magyarország helyi önkormányzatairól szóló 2011. évi CLXXXIX tv. 84. §** **(1) bekezdése alapján a** helyi önkormányzat képviselő-testülete az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására **polgármesteri hivatalt** vagy közös önkormányzati hivatalt **hoz létre**. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.

**Ugyanezen törvény 81.§ (3) bekezdés f) pontja értelmében a jegyző évente beszámol a polgármesteri hivatal működéséről a képviselő-testületnek**. A jogszabályi kötelezettségnek eleget téve készült el jelen beszámoló.

A polgármesteri hivatal a fentiekben megjelölt feladatait 3 osztály és osztályszerkezetbe nem tartozó csoport, illetve munkatársak közreműködésével látja el.

**Költségvetési és Adóigazgatási Osztály feladatai és fontosabb események**

1. **Költségvetéssel, önkormányzat és intézményei működésével, fejlesztésével kapcsolatos feladatok:**

* Költségvetés tervezése, szükség szerint módosításának előkészítése, a 2021. évi költségvetés 11 alkalommal került módosításra.
* Előirányzatok teljesítésének figyelemmel kísérése, kötelezettségvállalás nyilvántartás vezetése.
* Likviditás biztosítása, hitelekkel kapcsolatos ügyintézés, hitelek nyilvántartása pénzintézetenként, adatszolgáltatás, törlesztések esedékességének figyelemmel kísérése.
* 2021. évben két alkalommal került sor hitelpályázati kiírásra, melyeket az alábbi táblázat mutat be:

|  |  |  |  |
| --- | --- | --- | --- |
| **Sorszám** | **Hitel megnevezése** | **szerződött összeg** | **lehívott összeg, megjegyzés** |
| **1.** | 2021. évi fejlesztési pályázat önerejének biztosítása | 7.058.824 HUF | 0 HUF |
| **2.** | Közvilágítás fejlesztése | 167.000.000 HUF | 0 HUF |

A fent megnevezett hitel esetben szükséges volt a Kormány előzetes hozzájárulásának a megszerzése.

* Likviditási hitel felvétele, pályázat nélkül a számlavezető pénzintézettől történt.
* Rendkívüli Önkormányzati támogatás igénylése két alkalommal történt, az első esetben 25.000.000 Ft, a második esetben pedig 21.257.993 Ft működési támogatást nyert Önkormányzatunk.
* A Polgármesteri Hivatal működéséhez kapcsolódó, valamint a más önkormányzati intézményhez nem sorolt önkormányzati feladatokkal összefüggő gazdasági események könyvelése.
* 2021. július 01-től a Tiszavasvári Bölcsőde, Tiszavasvári Egyesített Óvodai Intézmény és az Egyesített Közművelődési Intézmény és Könyvtár gazdálkodási feladatainak ellátása a Városi Kincstár megszüntetése miatt.
* A megszűnés miatt szintén a Hivatalhoz, mint jogutódhoz került a bérlakásokkal kapcsolatos feladatok ellátása. A bérlakások számláit a hónap első munkanapján számlázzuk, amelyeknek a fizetési határideje minden hónap 10. napja. A bérlakások rendezésére a Tiszavasvári Polgármesteri Hivatalnál külön bankszámlát és alpénztárat nyitottak, a könnyebben kezelhetőség érdekében. A számlák könyvelése teljesítéskor történik.
* Államháztartási törvény szerint előírt önkormányzati időközi költségvetési jelentés, és időközi mérlegjelentés elkészítése. Éves beszámolók készítése. A Városi Kincstár megszüntetése miatt az intézmény beszámolójának elkészítése. A beszámolók és jelentések a szankcionálás határideje előtt elkészültek.
* Statisztikai jelentések elkészítése.
* Eszköznyilvántartás.
* Központi költségvetéstől feladatalapú, központosított és egyéb támogatások igénylése, év közben normatíva lemondás és pótigénylés ügyintézése, elszámolása. Ezen feladatok ellátása során szorosan együttműködik az intézményhálózattal, társosztályokkal, és a támogatást nyújtó szervezetek képviselőivel. Normatíva módosítás két alkalommal volt az év folyamán, májusban és októberben. Az év végi elszámolást határidőben elkészítettük.
* Szerződések nyilvántartása.
* Házipénztár kezelése, melynek keretében június 30. napjáig négy pénztárt működtetett a hivatal, július 1. napjától ez kibővült azon intézmények pénztáraival, melyek gazdálkodási feladatait a Hivatal látja el. Továbbá bérlakás és gyermekétkeztetés alpénztár került létrehozásra.
* Kimenő számlák készítése.
* Víziközmű Társulatoktól átvett feladatok teljes körű ügyintézéséből az előző évhez hasonlóan már csak a hátralékok behajtásának, illetve a befizetések rögzítésének az ügyintézése folyik.
* Adatszolgáltatások készítése a Magyar Államkincstár, Állami Számvevőszék, és egyéb jogszabály által előírt szervezet felé. 2021. évben a Magyar Államkincstár szabályszerűségi pénzügyi ellenőrzést hajtott végre Tiszavasvári Város Önkormányzata és az általa irányított költségvetési szervek 2021. évi beszámolójára vonatkozóan.
* Bevallások készítése a Nemzeti Adó és Vámhivatal felé, az ebből eredő fizetési kötelezettségek teljesítése, az adószámlák nyomon követése.
* Segélyekkel, szociális támogatásokkal kapcsolatos pénzügyi feladatok ellátása.
* Kapcsolattartás az önkormányzati tulajdonrésszel rendelkező gazdasági társaságokkal. 2021 évben a Tiva-Szolg Kft esetében került sor működési támogatás biztosítására.
* Éves közbeszerzési terv elkészítése, aktualizálása.
* Nem rendszeres kifizetések számfejtése és feladása, távollét- és változóbér jelentés, biztosítotti bejelentések elkészítése és továbbítása a Magyar Államkincstár felé. A Polgármesteri Hivatal dolgozóival kapcsolatos SZJA, TB ellátással kapcsolatos ügyek intézése. Ezen feladatokat csak az első félévben végezte osztályunk, mivel ezt követően szervezeti átalakulás következtében e feladatokat a Humánpolitikai ügyintézők látják el.
* Bankszámlán történő pénzforgalom bonyolítása. 2018. évtől az Európai unió által támogatott pályázatok pénzforgalmát kötelezően a Magyar Államkincstárnál kell vezetni.
* A lakásépítési támogatások, munkáltatói hitelek ügyintézése. 2021. évben ez a feladat a kintlévőségek nyilvántartására és behajtására korlátozódott.
* Közreműködés minden egyéb feladatban, mely az önkormányzat működéséhez szükséges, melynek költségvetési, pénzügyi és ezekhez kapcsolódó adminisztratív vonatkozása van, és amely nem tartozik más önkormányzati intézmény vagy osztály feladatellátásához.
* Ellátja a Cafetéria Szabályzatokban a rá vonatkozó feladatokat.
* A Költségvetési és Adóigazgatási Osztály a gazdálkodással kapcsolatban teljeskörű ügyintézést végez a Polgármesteri Hivatal, az Önkormányzat, a Ruszin Nemzetiségi Önkormányzat és a Roma Nemzetiségi Önkormányzat esetében.
* Közreműködik a költségvetési szervek beszámolójának felülvizsgálatában, és folyamatosan aktualizálja a feladatkörével kapcsolatos szabályzatokat.
* Az osztály által elkészített rendeletek határidőben publikálásra kerültek a Nemzeti Jogszabálytár felületén.

1. **Gyermekétkeztetési feladatok:**

A Városi Kincstár megszűnésével 2021. július1-től a gyermekétkeztetést a Polgármesteri Hivatal végzi. A gyermekek, illetve tanuló diákok étkeztetését az alábbi intézményekben látják el:

* Tiszavasvári Bölcsőde
* Tiszavasvári Egyesített Óvodai Intézmény
* Tiszavasvári Kabay János Általános Iskola (mindkét telephely)
* Tiszavasvári Váci Mihály Gimnázium
* Nyíregyházi Szakképzési Centrum Tiszavasvári Szakképző Iskola és Kollégium.

Az intézmények 2021. szeptemberétől a következő létszámmal kezdték meg a tanévet:

* Tiszavasvári Kabay János Általános Iskola és a hozzá tartozó Vasvári Pál Általános Iskola 650 fővel
* Tiszavasvári Váci Mihály Gimnázium 37 fővel
* Nyíregyházi Szakképzési Centrum Tiszavasvári Szakképző Iskola és Kollégium.
* Kollégium 5 fővel
* Technikum 5 fővel
* Szakképző 12 fővel ami év végére 21 főre emelkedett
* Tiszavasvári Egyesített Óvodai Intézmény 342 fővel

Feladataink közzé tartozik a Bölcsőde kivételével:

* az étkeztetés igénylésével kapcsolatos ügyintézés,
* napi adagszámok felmérése, jelentése az étkeztetést végző Kft. felé,
* lemondások nyilvántartásba vétele,
* kedvezményre való jogosultság érvényességének ellenőrzése
* térítési díjak számlázása,
* bevételek beszedése,
* étkezési számlák számlabontása
* adatszolgáltatás az étkezők létszámáról étkezési típusonként a normatíva igényléshez.

1. **Önkormányzati adóhatósági feladatok:**

* Az önkormányzat által megállapított helyi adókkal, bírsággal, késedelmi pótlékkal, talajterhelési díjjal kapcsolatos teljes körű ügyintézés. Ezen belül: éves kivetések, éven belüli változások elkészítése; éves bevallások, bejelentkezések feldolgozása; hiányzó ingatlanokra felszólítás kommunális adó, építményadó ügyben. A 2021. január 1. előtt keletkezett gépjárműadó túlfizetéssel és hátralékkal kapcsolatos ügyintézés. Pénzforgalom könyvelése, hátralékok behajtása. Negyedéves, éves zárási munkák végrehajtása. OEP-nél munkahelyek, pénzintézeteknél számlaszámok megkérése. Adóhátralékok behajtására tett intézkedések: hátralékosok munkahelyéről adatszolgáltatás kérése OEP-től 994 esetben, letiltás 189 db, inkasszó 97 db, NAV-hoz behajtásra átadott 144 db. A koronavírus járvány miatti veszélyhelyzetre tekintettel kormányrendelet szerint 2020. évben végrehajtást nem kezdeményeztünk, a megkezdett végrehajtások felfüggesztésre kerültek. A 2021. évben a veszélyhelyzet megszűnését követően is végrehajtást minimális esetben kezdeményeztünk.
* Mezőőri járulékkal kapcsolatos teljes körű ügyintézés.
* Hatósági, vagyoni, adó- és értékbizonyítvány készítése. Bírósági eljáráshoz költségmentesség igényléséhez igazolások kiadása.
* Méltányossági ügyek előkészítése, elbírálása.
* Adók módjára behajtandó köztartozások behajtása, kapcsolattartás a behajtást kérővel. Jellemzően a következő esetekben: idegen szabálysértés; elővezetési költség; gondozási díj; állam által megelőlegezett gyermektartásdíj; halvédelmi bírság; más önkormányzatok által nyilvántartott hátralékok jogszabály által meghatározott esetekben.

1. **Helyi adóellenőrzés:**

Az adóellenőrzés a helyi adók szempontjából az egyes adókötelezettségek teljesítését vagy elmulasztását hivatott kontrollálni, szükség esetén szankcionálni. Nem a bírságbevételek növelése a cél, hanem annak elérése, hogy az adózók jogkövető magatartást folytassanak. A 2021. adóévben 28 adóellenőrzést folytattunk le, melyből 3 jogkövetési eljárás volt. A fennmaradó 25 adóellenőrzésből 1 ellenőrzés adózó kényszertörlése miatt okafogyottá vált, 2 ellenőrzés adózó javára, 22 pedig adózó terhére talált adókülönbözetet. Az ellenőrzések alapján készült határozatba foglalt döntések közül 22 vált véglegessé 2021. december 31. napjával.

Az **idegenforgalmi adó** beszedésével érintett szállásadók esetében adóhatóságunk célként tűzte ki a bejelentett szálláshelyek támogatását, segítését, melynek eszköze a megfelelő tájékoztatás.

A koronavírus-járvány gazdasági hatásainak mérséklése érdekében szükséges adózási könnyítésekről szóló 140/2020. (IV. 21.) Kormányrendelet értelmében a szállásadóknak – változatlan bevallási kötelezettségük mellett - nem kellett az idegenforgalmi adót beszedni, befizetnie 2020. év április 26. napjától a vészhelyzet végéig.

Az idegenforgalmi adófizetési kötelezettség felfüggesztése 2021. június 30. napjával szűnt meg, melyről a Pénzügyminisztérium Jövedelemadók és Járulékok Főosztályától kapott tájékoztató július 07. napján minden bejelentett szálláshely számára e-mailben kiküldésre került. Felhívtuk a figyelmet azokra a kötelezettségekre, amelyeknek bejelentett szálláshelyként meg kell felelni. (Ideértve az NTAK bejelentkezési kötelezettséget is.)

Az **idegenforgalmi adó ellenőrzése** 2021. adóévben is **jogkövetési vizsgálat** keretén belül történt. Hiányosság esetén határidő tűzése mellett felhívtuk a szállásadót a hiány pótlására, amely kötelezettségnek minden esetben eleget tettek.

|  |  |  |
| --- | --- | --- |
| **adóév** | **szálláshelyek száma** | **bevallott adó (Ft)** |
| 2019. | 8 | 739.800.- |
| 2020. | 11 | 16.200.- |
| 2021. | 21 | 440.400.- |

Az **Építményadó** tekintetébenkétféle ellenőrzési formát alkalmaztunk.

* ***Jogkövetési eljárás*** *során a*nyilvántartásunkban nem szereplő adófizetésre kötelezett adózók kiszűrése és a felhívás hiány pótlására megtörtént. Azoknál az adózóknál, akik nem éltek ezzel a lehetőséggel és nem jelentették be az üzleti célt szolgáló épületüket, azoknál minden esetben adóellenőrzésre került sor. Ezekben az esetekben azonban már bírságot és késedelmi pótlékot is fel kellett számítani.

|  |  |  |
| --- | --- | --- |
| **Ellenőrzés éve** | **Bevont adózók száma** | **Bevallott adó tárgyévi adóvonzattal (Ft)** |
| 2019. | 0 | 0.- |
| 2020. | 59 | 4.996.620.- |
| 2021. | 31 | 2.964.095.- |

* **Adóellenőrzésekben** 2021.május 10. napjáig a vészhelyzet miatt helyszíni ellenőrzésre nem kerülhetett sor. Azokban az esetekben ahol az épület jellege lehetővé tette, közhiteles nyilvántartás alapján állapítottuk meg a hasznos alapterület.

|  |  |  |  |  |  |  |
| --- | --- | --- | --- | --- | --- | --- |
| **Ellenőrzés éve** | **Adózók száma** | **Építmények száma (db)** | **Adókülönbözet tárgyévvel együtt (Ft)** | **Adóbírság (Ft)** | **Késedelmi pótlék**  **(Ft)** | **Mulasztási bírság**  **(Ft)** |
| 2019. | 20 | 38 | 2.970.630.- | 22.500.- | 3.097.- | 0.- |
| 2020. | 33 | 37 | 3.515.815- | 689.838.- | 77.080.- | 20.000.- |
| 2021. | 21 | 31 | 7.900.035.- | 391.338.- | 105.515.- | 15.000.- |

**Az ellenőrzési tevékenység eredményének összesítése**

(A statisztika az idegenforgalmi adót nem tartalmazza, az adatok forintban értendők)

|  |  |  |  |
| --- | --- | --- | --- |
| Ellenőrzés éve | 2019. | 2020. | 2021. |
| Bevallott adó | 0.- | 5.930.524.- | 2.964.095.- |
| Adókülönbözet | 3.039.880.- | 3.515.815.- | 7.900.035.- |
| Adóbírság | 30.193.- | 689.838.- | 391.338.- |
| Késedelmi pótlék | 3.460.- | 128.664.- | 105.515.- |
| Mulasztási bírság | 0.- | 20.000.- | 15.000.- |
| **Összesen** | **3.073.533.-** | **10.833.047.-** | **11.375.983.-** |

1. **Követeléskezelési tevékenység**

A **nem adók módjára behajtható** követelések kezelésekor cél az állomány hatékony, költségtakarékos csökkentése, minél alacsonyabb szinten tartása. A követelésállomány több területet fed le. A lakáshitel-tartozások kivételével – új hitelek nem kerülnek kihelyezésre - az állomány egyik területen sem statikus, mivel folyamatosan újabb követelések keletkeznek, vagy régebbiek szűnnek meg.

**Kornisné Liptay Elza Szociális és Gyermekjóléti Központ**

A Kornisné Liptay Elza Szociális és Gyermekjóléti Központ a személyes gondoskodást nyújtó szociális ellátások térítési díjáról szóló 29/1993. (II.17.) Kormányrendelet 31.§-nak megfelelően negyedévente tájékoztatja Tiszavasvári Város Önkormányzatát, mint fenntartót a térítési díjhátralékokról és gyógyszerköltségekről. Felmerülő probléma esetén segítséget kérjen a hátralék behajtásában, vagy behajthatatlan követelés - nyilvántartásból való kivezetését illetően.

2021. év folyamán korlátozott lehetőségünkkel éltünk annak érdekében, hogy a bevezetőben megfogalmazott célt, a követelésállomány csökkentését, a lehető legalacsonyabb szinten való tartását elérjük.

* Jogi eszközhöz – végrehajtás kezdeményezése - nem folyamodunk, mert ez az Intézmény feladata.
* Minden esetben megtörténik a felszólítás akár elhunyt, akár gondozott hozzátartozójáról van szó.
* Egyeztetés és kérelem alapján készítünk részletfizetési megállapodást az elmaradt díjtartozás rendezése érdekében.
* Szélsőséges esetben felvesszük a kapcsolatot a Tiszavasvári Járási Hivatal Gyámügyi Osztályával is, ha a gondozottnak hivatásos gondnoka van.
* Elhunytak esetében a Polgári Törvénykönyvről szóló 2013. évi V. törvény (a továbbiakban ptk.) 7:96. § (1)bekezdése alapján **az örökös a hagyatéki tartozásokért a hagyaték tárgyaival és azok hasznaival felel – azaz felelőssége korlátozott.** A ptk.7:94. **§** (1) bekezdése alapján hagyatéki tartozások kielégítésük sorrendjében a következők:az örökhagyó illő eltemetésének költségei;a hagyaték megszerzésével, biztosításával és kezelésével járó szükséges költségek, az örökhagyó tartozásai kötelesrészen alapuló kötelezettségekre több esetben **nem nyújtott fedezetet.**
* Ahol hagyaték nincs, ott a követelés behajtása lehetetlen. (Kivéve, ha a hozzátartozó önként teljesít.) A kis összegű követelések összeghatárát a 31/2013. (X.25.) Önk. rend. szabályozza. (200.000.- Ft.) Szükség esetén a kis összegű behajthatatlan követelések nyilvántartásból való kivezetését a Polgármester saját hatáskörében engedélyezi (tudomásul vétel).

Az alábbi táblázat csak a tevékenységünk közvetlen eredményét tükrözi. A közvetett befolyásunk nem mérhető.

|  |  |  |
| --- | --- | --- |
| **-----------** | **Esetszám (db)** | **Összeg (Ft)** |
| Kivezetésre kerülő állomány | 4 | 32.636.- |
| Egyeztetést követően | 2 | 126.368.- |
| Részletfizetési megállapodás alapján | 2 | 145.349.- |
| **Mindösszesen** | **8** | **304.353.-** |

A követelésállomány a 2019. évvel, mint bázisévvel való összehasonlítása is mutatja, hogy a cél, vagyis a költséghatékony állománycsökkentés megvalósult annak ellenére, hogy az állomány nem statikus.

|  |  |
| --- | --- |
| követelésállomány alakulása | |
| 2019. | 8.088.927.- |
| 2020. | 6.959.236.- |
| 2021. | 6.699.667.- |

***0.- Ft*** *költség merült fel.*

**Önkormányzati és Hivatali vevőtartozások**

Az Önkormányzati és a Hivatali vevőtartozások kezelésének célja a követelésállomány csökkentése, amely nem statikus.

A kintlévőség mihamarabbi realizálása érdekében felszólítások, egyenlegközlők kiküldése negyedévente történik, egyeztetés az ügyféllel, nagyobb összegeknél a behajtás jogi úton történik, amelyet azonban csak a legszélsőségesebb esetekben alkalmazunk.

1. **Hivatali vevőtartozások:**

A 2021 évben a Városi Kincstár jogutódja a Tiszavasvári Polgármesteri Hivatal lett. Ebből kifolyólag a Kincstár követelésállományát a hivatal vette át. Ez az állomány jelentős mértékű növekedését eredményezte. A Városi Kincstártól átvett állomány 9.019.023.-Ft volt, ami átvett vevőkövetelést, bérlakás díj- és étkezési térítési díj hátralékot tartalmaz.

|  |  |
| --- | --- |
| Nem teljesített követelésállomány alakulása | |
| Év | Összeg (Ft) |
| 2019. | 287.082.- |
| 2020. | **0.-** |
| 2021. | 9.102.153.- |

A lakásbérleti díjtartozással kapcsolatban volt két követelés, ahol lépéseket tettünk még a Kincstár megszűnése előtt, mivel rendelkezésünkre állt a bíróság által meghozott ítélet, ami jogerős és végrehajtható. Egy esetben, a 239.V.0747/2019/2. végrehajtói ügyszámon feltüntetett tőketartozás és járulékai a Városi Kincstár követeléskezelése folytán került végrehajtásba. **Realizálása** – amennyiben van letiltható jövedelem – **2022. évben várható.**

|  |  |  |  |
| --- | --- | --- | --- |
| **Végrehajtói ügyszám** | **Tőke (Ft)** | **Kamat (Ft)** | **Költségek (Ft)** |
| 328.V.2071/2021/1 | 639.542.- | 91.646.- | 52.308.- |
| 328.V.2072/2021/1 | 983.390.- | 61.358.- | 64.133.- |
| 239.V.0747/2019/2. | 1.151.128.- | 0.- | 72.319.- |
| **Összesen** | **2.774.060.-.-** | **153.004.-** | **188.760.-** |

1. **Önkormányzati vevőtartozások**

A kintlévőség mihamarabbi realizálása érdekében felszólítások, egyenlegközlők kiküldése negyedévente történik, egyeztetés az ügyféllel, nagyobb összegnél a behajtás jogi úton történik, amelyet azonban csak a legszélsőségesebb esetekben alkalmazunk.

A követelésállomány az elmúlt év azonos időszakához (mindenkori tárgyév december 31.) képest csökkent.

2020. évben egy önkényes, jogcím nélküli lakáshasználó esetében tettünk lépéseket a lakbér és közüzemi díjtartozás és annak kamatai/költségei behajtása érdekében, mely követelést 2021-ben részben realizáltuk.

A táblázat azokat a tételeket tartalmazza, amelyek a jogerős bírósági meghagyás – végrehajtható okirat alapján – kerültek végrehajtásba.

|  |  |  |  |  |  |
| --- | --- | --- | --- | --- | --- |
| Bírósági meghagyás/végrehaj-tói ügyszám | Lakáshasz-nálati díj (Ft) | Rezsi díj (Ft) | Kamat (Ft) végrehajtó által számolva | Peres/vh eljárás során keletkezett, előző években kiegyenlített költségek (Ft) | Összesen |
| 22.P.23.974/2017/17 | ~~54.756.-~~ | 296.090.- | ~~6.550.- + 2.085.-~~ | ~~22.280.-~~ | 381.761.- |
| 27.P.23.974/2017/5 | ~~151.524.-~~ | ~~363.642.-~~ | ~~12.982.- + 4.132.-~~ | ~~23.091.-~~ | 555.371.- |
| 328.V1378/2020/43 | ~~----------------------------------------------~~ | | | ~~34.066.-~~ | 48.353.- |
| ~~14.287.-~~ |
| **Összes követelés** | 206.280.- | 659.732.- | 25.749.- | 93.724.- | **985.485.-** |
| **2021.-ben realizálva** | **206.280.-** | **469.749.-** | **25.749.-** | **93.724.-** | **795.502.-** |

*A fenti esetben 2021. évben* ***0.- Ft*** *költség merült fel, mivel 93.724.-Ft.költség az előző években kifizetésre került.*

**Köztemetések**

A köztemetésekkel kapcsolatos követelések kezelésének hiányosságára egy 2020. évben megvalósult belső ellenőrzés eredménye mutatott rá, amely az Igazgatási és Szociális Osztály munkáját vizsgálta. 2021. évben gyakorlattá vált, hogy átadásra kerülnek a nem teljesített követelések.

Célunk a követelésállomány csökkentése, melynek érdekében felszólításokat küldtünk. Adott esetben egyeztetés történik az ügyféllel részletfizetésről. Szélsőséges esetben végrehajtást kezdeményezünk, melynek érdekében átadásra került a NAV részére.

Követeléskezeléskor kétféle eljárást alkalmazunk annak függvényében, hogy önkormányzati hatóság, vagy közjegyző állította ki a végrehajtás alapdokumentumát. (Határozat, vagy hagyatékátadó végzés.)

1. **Kötelezettséget megállapító, végleges döntés alapján végrehajtásba kerülő, kilencven napon túli követelések.**

A szociális igazgatásról és szociális ellátásokról szóló 1993. évi III. törvény14. §-a alapján

a végrehajtáshoz való jog a kötelezettséget megállapító döntés véglegessé válásának időpontjától, vagy ha a véglegessé vált döntés teljesítési határidőt vagy határnapot állapított meg, a határidő utolsó napjától, illetve a határnaptól számított **egy év elteltével évül el.** A **köztemetés költségének megtérítésére kötelezés** jogi hátterét az általános közigazgatási rendtartásról szóló 2016. évi CL. törvény rendelkezései adják, ezért a kötelezettség behajtása az adóhatóság által foganatosítandó végrehajtási eljárásokról szóló 2017. évi CLIII. törvény rendelkezései alapján az **állami adóhatóság hatáskörébe tartozik**, a követelés átadásra kerül a NAV részére az ún.:”V-kapun” keresztül.

1. **Hozzátartozó hiányában hagyatéki teherként a hagyatéki leltárba került köztemetés költsége.**

A polgári törvénykönyvről szóló 2013. évi V. törvény 7:96. § (1)bekezdése **az örökös a hagyatéki tartozásokért a hagyaték tárgyaival és azok hasznaival felel – azaz felelőssége korlátozott.** Ha az állam az örökös, az MNV. Zrt. kerül megkeresésre. **Jogerős hagyatékátadó végzés birtokában a legtöbb esetben a temetési költség csak részben realizálható.**

2020. évben 183.985.-Ft-ot, míg 2021. évben 406.913.-Ft-ot tudtunk realizálni. Előző évhez képest ≈ 121%-al többet. (A statisztika csak a 2021. évben követelhető tételeket tartalmazza.)

|  |  |  |
| --- | --- | --- |
| **Év** | **Végrehajtási tevékenységben követelt összeg összesen** | **Befizetések** |
| **2019.** | 0.- | 0.- |
| **2020.** | 632.472.- | 183.985.- |
| **2021.** | 1.285.082.- | 406.913.- |

**Lakásépítési hitelállomány**

Az Önkormányzat által lakosságnak adott lakásépítési hitel, amelyet 1990-től 2006-ig terjedő időszakban lehetett igényelni. A kölcsön futamidőn belül kamatmentes volt, amely mentesség nem keverendő a késedelmi kamattal. **2021. évben négy** esetben a követelés teljes egészében **rendezésre került**. További **öt** esetben részletfizetési megállapodás alapján a **pénzügyi rendezés folyamatban** van. **Két** esetben **végrehajtásra került sor**, melyből kifolyólag kötelezettek jövedelméből – amennyiben van jövedelem - részletekben kerül letiltásra az általunk követelt összeg. A táblázatban a 2019. év, mint bázisév van feltüntetve.

|  |  |  |  |  |
| --- | --- | --- | --- | --- |
| **Év** | **Kamat és egyéb díjak befizetése** | **Tőke befizetések** | **Léh tőkeállomány tárgyév december 31-én** | **Maradó hitelszerződések (db)** |
| 2019. | 0.- | 111.900.- | 4.026.719.- | 63 |
| 2020. | 320.328.- | 140.368.- | 3.886.351.- | 61 |
| 2021. | **557.935.-** | **435.050.-** | 3.451.261.- | 57 |

A „Léh tőkeállomány” a túlfizetéseket 7 db, összesen 14.599.-Ft értékben elévült követelésnek minősül, és a megelőző év, 2020. december 31. napjáig kiegyenlített hitelszerződéseket már nem tartalmazza.

***A részletfizetési megállapodás, vagy letiltás alapján történt 2021. évi befizetések összege összesen* 992.985.-Ft.**

**A követelések és kezelésükkor felmerülő költségek alakulása**

A követelésállomány csökkentése érdekében az alábbi díjak és költségek kerültek kifizetésre.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | |  |  |  |
|  | **Behajtási jutalék** | **Munkadíj** | **Költségelőleg** | **Ügyvédi költség** | **Eljárási költség** | **Igazgatási szolg. díj** | **Összesen** |
| 2020. | 0.- | 0.- | 81.403.- | 347.280.- | 192.000.- | 19.800.- | **640.483.-** |
| 2021. | 3.936.- | 7.773.- | 70.995.- | 0.- | 0.- | 0.- | **82.704.-** |

A **2021.** költségvetési évben a **követeléskezelés eredménye 2.195.400.Ft**, a ráfordítás **82.704.-Ft** volt. (A statisztika a Kornisné központnál realizált 304.353.-Ft-ot nem tartalmazza.)

1. **Egyéb megjegyzések:**

Az osztály feladataiban jelentős jogszabályi változás nem volt 2020. évben. Természetesen munkánk során az általunk alkalmazott jogszabályok folyamatosan változnak, de ezek közül külön említésre méltó nem volt.

2021. évben a Magyar Államkincstár szabályszerűségi pénzügyi ellenőrzést hajtott végre Tiszavasvári Város Önkormányzata és az általa irányított költségvetési szervekre vonatkozóan. Az ellenőrzés a 2021. évi könyvvezetési kötelezettségével, az Áht. 70. alcím alapján teljesítendő adatszolgáltatási kötelezettségeivel és az éves költségvetési beszámolójával kapcsolatban került lefolytatásra, adatbekérés útján. Az ellenőrzés lefolytatásához bekért dokumentumokat a Kincstári Ellenőrzések Portálra történő feltöltéssel lehetett az ellenőrök rendelkezésére bocsátani az erre kijelölt kapcsolattartóknak. Az ellenőrzés a Kincstárnak szolgáltatott adatszolgáltatások és a szabályzatok vizsgálatával kezdődött. Bekérésre került többek között az Önkormányzat Szervezeti és Működési Szabályzata, a költségvetési szervek alapító okirata, a számviteli politika és annak keretében elkészítendő szabályzatok, a gazdálkodáshoz kapcsolódó, pénzügyi folyamatokat érintő belső szabályzatok (Gazdálkodási szabályzat, beszerzési szabályzat), számlarend.

A vizsgálat a pénzügyi-gazdasági tevékenységek dokumentumainak bekérésével folytatódott, amely keretében szervezetenként kiválasztásra került a 2021. június 30-ai fordulónappal rendelkezésre bocsájtott részletes főkönyvi kivonatból 50 tétel véletlenszerűen és 10 tétel nem véletlenszerűen, amelyekhez a számviteli bizonylatokat és azok alátámasztó dokumentumait volt szükséges felcsatolni. A kapcsolattartás folyamatosan történt az ellenőrök és a kapcsolattartó személyek között.

Az ellenőrzés egyes szakaszaiban megállapított hibákról és hiányosságokról az ellenőrök elkészítették a közbenső megállapítások és javaslatok táblázatát, amely több szabályzat felülvizsgálatát javasolta. A javítás az ellenőrzés későbbi szakaszaiban ellenőrzésre került.

Az ellenőrzés következő szakaszában a helyi önkormányzat és az általa irányított költségvetési szervek IV. negyedéves időközi mérlegjelentésének (Gyorsjelentés) és a 12. havi időközi költségvetési jelentésének beküldését követően ismét mintavételre került sor a 2021. december 31-ei fordulónappal kért részletes főkönyvi kivonatból szervezetenként 10 véletlenszerűen kiválasztott tétel számviteli dokumentumait és azok alátámasztását vizsgálták.

A vizsgálat utolsó szakasza a beszámoló ellenőrzésére terjedt ki.

Az ellenőrzés során feltárt, javítható hibák kijavításra kerültek. A javítások vizsgálata alapján a hibák nem érték el a jelentős összegű hiba mértékét.

A Magyar Államkincstár Szabolcs-Szatmár-Bereg Megyei Költségvetési Ellenőrzési Osztálya által az Áht. 68/B. §-a szerint végrehajtott szabályszerűségi pénzügyi ellenőrzés megállapításai alapján a 2021. évi költségvetése teljesítését, a 2021. december 31-én fennálló vagyoni, pénzügyi helyzetet, valamint az ezen időponttal végződő év gazdálkodásának eredményét bemutató éves költségvetési beszámoló jelentős összegű hibát nem tartalmaz, az éves beszámoló az Önkormányzat és az általa irányított költségvetési szervek gazdálkodásáról megbízható és valós képet mutat.

**Igazgatási és Szociálpolitikai Osztály feladatai és fontosabb események**

1) Ellátja a ***Szociális és Humán Bizottság*** működésével összefüggő ***adminisztrációs feladatokat***, az osztály ügykezelője vezeti a bizottsági ülés jegyzőkönyveit, a bizottság határozatainak a nyilvántartását. Az osztály ügykezelője vezeti továbbá a Roma Nemzetiségi Önkormányzat üléseinek jegyzőkönyveit.

2.) A Hivatal Szociálpolitikai Csoportja **4 fő ügyintőzővel és 1 fő ügykezelővel** látja el a **települési szociális feladatokat, ide értve a települési támogatások megállapítását, környezettanulmányok végzését,** és az ezzel kapcsolatos összes adminisztrációs, nyilvántartási, adatszolgáltatási feladatot is. Ellátja a szociális igazgatásról és szociális ellátásokról, a gyermekek védelméről és a gyámügyi igazgatásról szóló törvényekből és azok végrehajtási rendeleteiből, továbbá az önkormányzati rendeletekből adódó feladatokat.

Az önkormányzat a jelenleg hatályos szociális rendelet alapján **az alábbi települési támogatások igénylését teszi lehetővé:**

Rendszeres havi települési támogatások (együttesen: települési támogatás):

* a lakhatáshoz kapcsolódó rendszeres kiadásokhoz nyújtott települési támogatás;
* a gyógyszerkiadások viseléséhez nyújtott települési támogatás;
* felsőoktatásban résztvevő diákok települési támogatása;
* ápolási támogatás;
* rendkívüli települési támogatás

Eseti települési támogatások:

* a lakhatási kiadásokhoz kapcsolódó közüzemi díjhátralékhoz nyújtott települési támogatás;
* egyszeri támogatás;
* gyógyászati segédeszközre fordított kiadásokhoz nyújtott települési támogatás;
* gyógyfürdő támogatás
* rendkívüli települési támogatás (különösen: elhunyt személy eltemettetésének költségeihez való hozzájárulásként megállapítandó eseti rendkívüli települési támogatás, elemi kár bekövetkezése miatt nyújtott eseti rendkívüli települési támogatás, tüzelőanyag vásárlására nyújtható eseti rendkívüli települési támogatás)

Az anyagi és eljárási jogszabályban meghatározott ügyintézési időre figyelemmel döntésre előkészíti a gyermekek védelméről és a gyámügyi igazgatásról szóló törvényből a jegyző hatáskörébe tartozó ügyeket, végzi az említett jogszabályokban előírt eljárási cselekményeket így **gyámhatósági ügyekben megkeresésre környezettanulmányt készít, apasági nyilatkozatot vesz fel, valamint családvédelmi koordinációs feladatokat lát el,** melynek keretében a családon belüli erőszak visszaszorításában segíti az ügyészség és a rendőrség munkáját.

A gyermekvédelmi feladatok között kiemelt figyelmet fordítunk a **rendszeres gyermekvédelmi kedvezmények, a hátrányos és halmozottan hátrányos helyzet megállapítására, valamint a szünidei étkezések, és évi 2 alkalommal biztosított pénzbeni támogatások kiosztásának megszervezésére.**

A települést jellemző nagyszámú hátrányos helyzetű lakos miatt a támogatások megállapítása folyamatos, így az ezen a területen dolgozó ügyintézők leterheltsége állandó.

Jellemzően januári nagyszámú támogatás megállapítás: a lakhatáshoz kapcsolódó rendszeres kiadásokhoz nyújtott települési támogatás; valamint a gyógyszerkiadások viseléséhez nyújtott települési támogatás;

Tavaszi-nyári-őszi-téli iskolai szünet időtartamára szünidei étkezések biztosítása megszervezése

Májustól- október: Gyermekvédelmi kedvezmények, és hátrányos helyzet megállapítása nagy számban

Augusztus és november hónapokban a gyermekvédelmi kedvezményre jogosultak egyszeri pénzbeni támogatása kifizetése előkészítése, megszervezése

Őszi-téli időszak: tűzifa támogatás, egyszeri támogatás (karácsonyi, nyugdíjas támogatás),

A személyes ügyfélfogadás a Polgármesteri Hivatal 5. sz. ügyfélablakában hivatali ügyfélfogadási időben állandóan biztosított, melyet szintén a csoport ügyintézői látnak el, így is biztosítva az ügyfeleknek a folyamatos segítségnyújtást.

**A Szociálpolitikai Csoport a 2021. évben az alábbi ügyszámokat hozta:**

* rendkívüli települési támogatás: 723 db
* egyszeri települési támogatás (karácsonyi): 1516 db
* gyógyszerkiadások viseléséhez nyújtott települési támogatás: 62 db
* lakhatáshoz kapcsolódó rendszer kiadások mérséklése: 274 db
* lakhatáshoz kapcsolódó rendszer kiadások mérséklése helyszíni szemle: 300 db
* köztemetés: 14 db
* felsőoktatásban részt vevő diákok támogatása:1db
* gondozási díj környezettanulmány: 50 db
* hatósági bizonyítvány: 15 db
* adatszolgáltatás társhatóság részére: 36 db
* rendszeres gyermekvédelmi kedvezményre jogosult gyermekek száma:1692 fő
* hátrányos/ halmozott hátrányos helyzet megállapítása 1528 gyermek részére
* családi jogállás rendezése: 91 db
* szünidei étkezés évente: 4 alkalommal
* alapösszegű és magasabb összegű pénzbeli kifizetés évente 2 alkalommal
* statisztikai jelentés KSH részére 2 alkalommal
* KIR jelentés 2 alkalommal
* Családon belüli erőszak esetén jegyzőkönyv felvétel, meghallgatás: 1 eset

**A 2021. évben megállapított támogatások:**

|  |  |  |  |  |  |
| --- | --- | --- | --- | --- | --- |
| **Támogatás megnevezése** | **Tervezett költségek** | **I. negyedév** | **II. negyedév** | **III.negyedév** | **IV.negyedév** |
|  |  | **április** | **június** | **szeptember** | **december** |
| **Lakhatáshoz kapcsolódó rendszeres kiadások** | **15 000 000** | 3805100 | 6 511 700 | 8 431 600 | 11 500 000 |
| **Gyógyszertámogatás** | **5 000 000** | 1204934 | 1588131 | 2578621 | 3 406 423 |
| **Méltányossági ápolási** | **600 000** | 153900 | 230850 | 307800 | 423 225 |
| **Közüzemi díj** | **200 000** | 0 | 0 | 0 | 0 |
| **Diákok felső.o.tám** | **200 000** | 5000 | 15000 | 20000 | 20 000 |
| **Egyszeri támogatás ( karácsony)** | **18 000 000** | 0 | 0 | 0 | 13 644 000 |
| **Tüzelő támogatás** | **4 000 000** | 2816000 | 2816000 | 2816000 | 3 240 000 |
| **Gyógyfürdő** | **3 000 000** | 0 | 0 | 0 | 508 800 |
| **Rendkívüli telep tám + gyógyászati segéd** | **5 000 000** | 1101850 | 1729800 | 2417800 | 3 230 700 |
| **Köztemetés** | **2 500 000** | 677929 | 1402272 | 1402272 | 2 222 042 |
| **Összesen:** | **53 500 000** | **9759713** | **14 293 753** | **17 974 093** | **38 195 190** |

3.) Az osztály feladatai közé tartozik az **igazgatási feladatok ellátása** is jellemzően az alábbiakban:

- a kereskedelmi, ipari és szolgáltatási tevékenységek végzéséhez kapcsolódó

- a rendezvények engedélyezésével kapcsolatos

- a szálláshelyek engedélyezésével kapcsolatos

- a vásárok és piacok engedélyezésével kapcsolatos

- a parlagfű elleni közérdekű védekezés végrehajtásához kapcsolódó

- a méhészethez kapcsolódó

- állatokról és tartása engedélyezésének részletes szabályaival összefüggő, valamint az állatvédelmi feladat és hatáskörök

- a fás szárú növények védelmével összefüggő feladatok

Ezen feladatot **1 fő igazgatási ügyintéző biztosítja** a vállalkozókkal való folyamatos kapcsolattartás, ellenőrzési, külső helyszín megtekintési feladatok ellátásával.

Jelen feladatkörben kiemelten magas számú a **lakossági panaszkezelések**, panaszkivizsgálások ügyintézése.

Az igazgatási ügyintéző feladatai közé tartozott a **2021. évben a Helyi Esélyegyenlőségi Program felülvizsgálata, új HEP előkészítése is.**

A 2021. évben **az összes Tiszavasváriban működő szálláshely ellenőrzése megtörtént**.

A település egészére kiterjedő **kóbor ebek befogása, patkányirtás megszervezése** is az igazgatási ügyintéző feladata.

A **közterületen lévő élet és balesetveszélyes fák kivágásának engedélyezési eljárásának** **lefolytatása** szintén az igazgatási feladatok közzé tartozik.

**2021. évben az igazgatási területhez** tartozó feladatok az alábbiakban alakultak számokban:

* eb befogás: 10 alkalom
* rágcsálómentesítés: 2 alkalom
* ipari tevékenységgel kapcsolatos ügyek száma: 5 db
* fakivágás engedélyezése: 23 db
* rendezvénytartási engedély: 1 db
* vásár-, ill. piacüzemeltetési engedély: 0 db
* kereskedelmi tevékenységekkel kapcsolatos ügyek száma: 46 db
* talált tárgyakkal kapcsolatos ügyek száma: 6 db
* tájékoztatások: 10 db
* közérdekű panasz, lakossági bejelentés: 8 db
* statisztikai jelentés KSH részére: 7 db
* szálláshely-szolgáltatási tevékenység folytatásának bejelentése: 9 db
* méhészek éves nyilvántartása

4.) Az osztály ellátja a **birtokvédelemmel** kapcsolatos ügyeket a polgári törvénykönyv, valamint a jegyző hatáskörébe tartozó birtokvédelmi eljárásról szóló kormányrendelet alapján.

2021. évben birtokvédelemmel kapcsolatban 6 db ügy volt.

5.) Az osztály ellátja a **jegyzői hatáskörbe tartozó környezetvédelmi hatósági ügyek** intézését is, valamint a hulladékgazdálkodás szervezése feladatokat is. (közterületi konténeres hulladékszállítás szervezése)

6.) Az osztály biztosítja az **anyakönyvi eljárásról, a hagyatéki eljárásról** és a polgári törvénykönyvről szóló jogszabályokból, valamint az egyes kapcsolódó önkormányzati rendeletekből adódó feladatokat is. Ez a 2021. évben 2 fő munkájával valósult meg, és jellemzően anyakönyvi ügyek, állampolgársági eskütétel esküvők, hagyatéki ügyek intézésére terjed ki.

**2021. évben anyakönyvi, hagyatéki ügyek számokban az alábbiak voltak:**

* anyakönyvi kivonat kérelem: 393 db
* állampolgársági eskütétel: 1 db
* hagyatéki ügyek: 295 db
* hatósági bizonyítvány: 76 db
* Válás rögzítése: 37 db
* Névváltozás: 32 db
* esküvők:65 db

7) Az Igazgatási és Szociálpolitikai Osztály állományát erősíti **1 fő közterület-felügyelő** is, aki az alábbi feladatokat látta el a 2021. évben:

Ellenőrzi, figyelemmel kíséri:

- a város közterületi rendjére, tisztaságára vonatkozó jogszabályokban foglalt előírások végrehajtását;

- a közterületen folytatott engedélyhez kötött tevékenység szabályszerűségét.

A **közterület felügyelő** ezen körben végzett tevékenysége számokban 2021. év tükrében az alábbi:

* Gazos porta, túlméretes sövény, bokor: 35 db felszólítás írásban + szóbeli felszólítások (az írásbeli felszólítások 88%-a eredményre vezetett, és a porták rendbetétele megtörtént)
* üzemképtelen gépjármű közterületen történő elhelyezése estén 3 esetben történt intézkedés, melyek eredményre vezettek
* rágcsálókkal fertőzött terület irtása esetén a vállalkozó kísérése, helyszín biztosítása: 2 alkalom/év (3-3 nap)
* szemetes porta miatt 3 db ügyben történt intézkedés
* rendőrségi feljelentés önkormányzati tulajdon megrongálása, eltulajdonítása miatt 2 db feljelentés történt
* közterületen építési törmelék elhelyezés miatt: 3 db ügyben történt írásbeli felszólítás
* kóbor ebek befogása során a megbízott vállalkozóval havonta 17-28 db kutya elszállíttatásában részvétel, segítés, az állatok helyének felkutatásában aktív részvétel

További feladatai voltak még a közterület felügyelőnek:

* munkatársak szállítása, kísérése környezettanulmány készítéséhez, helyszíni ellenőrzésekhez, pénzszállítás során,
* önkormányzati beruházások helyszíni munkálatai biztosítása,
* szünidei étkeztetés ételosztás lebonyolításában részvétel, helyszín biztosítás,
* szociális segélyek kifizetése, csomagosztások lebonyolításában részvétel
* közterületek ellenőrzése, közbiztonság felügyelete.
* rendőrség munkatársaival közös járőrözés
* az eb befogások és rágcsálóirtás során aktív részvétel
* több alkalommal önkormányzati intézmények biztosítása

8.) Gondoskodik a testület által megalkotott **szociális, gyermekvédelmi, valamint igazgatási tárgyú rendeletek** nemzeti jogszabálytár elektronikus felületére történő feltöltéséről, a rendeletek **aktualizálásai előkészítéséről.**

9.) Kapcsolatot tart a **Kornisné Liptay Elza Szociális és Gyermekjóléti Központtal**, valamint a **Tiszavasvári Bölcsődével**, mint a szociális és gyermekvédelmi önkormányzati intézményekkel, ellátja annak **fenntartói körbe tartozó feladatait.**

Az osztály ellátja a szociális és gyermekvédelmi jogszabályokból eredő további fenntartói, és önkormányzati feladatokat is.

10.) A Igazgatási és Szociálpolitikai Osztály **szervezi** a megbízott belső ellenőrrel való kapcsolattartáson keresztül **az önkormányzat, intézményei és a nemzetiségi önkormányzatok belső ellenőrzési feladatait is.** Ezek az éves ellenőrzések előkészítése, szervezése, jelentések megküldése, az ehhez kapcsolódó beszámolók, tervek képviselő-testület felé előkészítése, egyedi, rendkívüli ellenőrzések megrendelésének előkészítése feladatokat foglalják magukban.

Az osztályvezető készíti el a képviselő-testület és a bizottságok elé az osztály feladataihoz tartozó témakörökben valamennyi előterjesztését, majd testületi üléseket követően a döntésekkel kapcsolatos ügyintézéseket is ő végzi.

A szociális és gyermekvédelmi, valamint igazgatási körbe tartozó valamennyi rendelet előkészítése az igazgatási és szociálpolitikai osztályvezető feladata, mellyel kapcsolatban a jogalkotói online felület és program nagy változásokon ment át a 2021. évben, ami szintén többletterhet jelent, és nehezíti, lassítja a munkát.

**Önkormányzati és Jogi Osztály feladatai és fontosabb események**

Az Önkormányzati és Jogi Osztály feladatai – hasonlóan a többi osztályhoz- igen sokrétűek. Talán legnagyobb súlyú feladat a pályázatokkal kapcsolatos feladatok ellátása, koordinálása, végrehajtása. Egy-egy pályázat, beruházás megvalósításakor nemcsak műszaki jellegű kérdésekben kell felkészültnek lenni, hanem jelentős időt kell fordítani egy-egy szerződés-tervezet elkészítésére is, valamint valamennyi fejlesztés megvalósítását számos egyeztetés előz meg. Az osztály látja el az önkormányzati vagyonnal kapcsolatos teendőket is: önkormányzati tulajdonban lévő ingatlanok hasznosítása, mezőgazdasági/termőföld hirdetményekkel kapcsolatos feladatok, vagyonkataszter elkészítése, ingatlannyilvántartás folyamatos aktualizálása. Számos vagyoni jellegű előterjesztés készül a képviselő-testület, illetve bizottságok részére. Az osztály feladatai közé tartozik továbbá város egészségügyi ellátással kapcsolatos teendőinek koordinálása, a hivatal informatikai háttértámogatása, az iktatással, iratselejtezéssel, lakcímrendezéssel, HÉSZ-szel és településképi eljárásokkal, közterület használattal kapcsolatos feladatok ellátása, a képviselő-testületi és bizottsági ülések összehívása, jegyzőkönyveinek elkészítése, határidőben történő felterjesztése a Kormányhivatal részére. Nemzetiségi önkormányzatok működésével kapcsolatos feladatok ellátása

**Képviselő-testületi ülések**

A 2021-es év I. felében képviselő-testületi és bizottsági ülések megtartására a koronavírus világjárvány miatt nem kerülhetett sor. A 2021-es évben a képviselő-testületi ülések száma fenti ok miatt elmaradt a korábbi években megszokott ülésszámoktól, ez azonban az önkormányzat működését nem akadályozta, mert törvényi felhatalmazás alapján polgármester hozta meg a képviselő-testület helyett átruházott hatáskörben a szükséges határozatokat, rendeleteket.

A tavalyi évben 4 rendes testületi és 7 rendkívüli ülés megtartására került sor. Egész évben 346 határozat született (ebből 169 képviselő-testületi, 177 polgármesteri határozat). **25 db** rendelet megalkotásra került sor. A közmeghallgatás decemberben került megtartásra.

A **Pénzügyi és Ügyrendi Bizottság** 4 rendes ülést tartott. A **Szociális és Humán Bizottság** 3 rendes és 1 rendkívüli ülést tartott.

**Nemzetiségi önkormányzat ülései, döntései:** Tiszavasvári Város Roma Nemzetiségi Önkormányzata 2 rendes, valamint 2 rendkívüli ülést tartott, e mellett közmeghallgatást is tartottak 2021. novemberében. Tiszavasvári Város Ruszin Nemzetiségi Önkormányzata 2 rendes testületi ülést, valamint 3 rendkívüli ülést tartott, a közmeghallgatást november hónapban tartották meg.

Mindegyik testület működésére jellemző, hogy az ülésről jegyzőkönyvet kell készíteni 15 napon belül és a Nemzeti Jogszabálytár elektronikus felületére fel kell tölteni az előterjesztésekkel együtt. A Nemzeti Jogszabálytár felületére való feltöltést a veszélyhelyzet alatt meghozott polgármesteri határozatoknál is végrehajtottuk. Minden esetben határidőben elkészültek és felterjesztésre kerültek a jegyzőkönyvek.

**50%-os hulladékszállítási kedvezmény**

A **hulladékszállítási díjra** vonatkozó 50%-os kedvezményre 507 személy volt jogosult a 2021-es évben és 517 kérelem érkezett be a 2022-es évre, melyet 2021. szeptember 15-ig lehetett benyújtani. Az ügyfelekre tekintettel a kérelmek kiküldésre kerültek az előző évben jogosultsággal rendelkezők részére, e mellett a nyomtatványok a portáról is elvihetők voltak, és elegendő volt ugyanott le is adni egy lezárt borítékban.

**Hirdetmények**

A 2021. évben a **végrehajtók** **által megküldött hirdetmények** száma 39 db volt, a végrehajtók által megküldött lakóingatlanok lefoglalásának tényéről való tájékoztatások száma 349 db. Ezen dokumentumok elektronikus formában érkeznek a Tiszavasvári Polgármesteri Hivatal részére. Ennek megfelelően a végrehajtók részére megküldendő dokumentumokat elektronikus formában kell továbbítani ASP rendszeren keresztül, ami jelentős többletidő ráfordítást igényelt a 2021. évben, mivel az elkészült dokumentumot minden esetben be kell scannelni, majd ezt az iktatott ügyirathoz kellett csatolni.

A végrehajtók által küldött hirdetményeken kívül 2021. évben is számos hirdetménnyel kapcsolatos teendő merült fel. A **különböző bíróságok, szabálysértési hatóságok megküldik** az ügyeikhez kapcsolódó hirdetményeket a Hivatal részére, melyeket a Hivatalnak szükséges legalább 15 napra kifüggeszteni a hirdetőtábláján. Ez önmagában nem tűnik bonyolult feladatnak, viszont adminisztrációval és idővel járó feladat. A hirdetmény kifüggesztésével kezdődik a menete, majd legalább 15 nap elteltét követően – mely időtartamot figyelemmel szükséges kísérni – a hirdetőtábláról történő levételére kerül sor, majd a kifüggesztés, valamint a levétel napjának a hirdetményre történő rájegyzése és e feljegyzés aláírással történő hitelesítése után, az ASP rendszeren keresztül (a dokumentum scannelését követően, az iktatott anyaghoz kell csatolni) vissza kell küldeni a megküldő bíróság, hatóság részére.

**Településsoros jegyzék adatszolgáltatás**

A Magyarország települési szennyvízelvezetési és –tisztítás helyzetét nyilvántartó Településsoros Jegyzékről és Tájékoztató Jegyzékről, valamint a szennyvízelvezetési agglomerációk lehatárolásáról szóló 378/2015. (XII.8.) Korm. rendelet Magyarország valamennyi településére vonatkozóan előírja a 2. melléklet szerinti jegyzői adatszolgáltatás teljesítését. Az adatszolgáltatás 2021. évben is online felületen történt.

**Közvilágítás, fakivágás**

A Képviselő-testület a 8/2021 (VII.29.) Kt. számú határozatában arról döntött, hogy korszerűsíteni kívánja a városi közvilágítási hálózatot, a jelenleg meglévő 1734 db lámpatest LED technológiájú lámpatestre történő cseréjével, valamint legfeljebb 20 db új lámpatest kiépítésével már meglévő oszlopokra. A döntést követően indikatív árajánlatkérések alapján meghatározásra került a beruházás összértéke, majd az anyagi forrás biztosítása érdekében hitelfelvételre került sor. Év végén kiírásra került a közbeszerzés.

**Az E.ON Tiszántúli Áramhálózati Zrt.** részére a nem működő közvilágítási lámpák miatt önkormányzati bejelentés 24 alkalommal történt a 2021. évben.

2021. évben lakossági bejelentések, valamint a Tiszavasvári Polgármesteri Hivatal munkatársai által szemrevételezett fák esetében:

Gallyazásra szoruló fák száma: 19 db volt. Több fa esetében az EON Zrt. gallyazást hajtott végre.

Kivágásra szoruló fák száma: 90db. A kivágásra szoruló fák a Tiva-Szolg Kft. közreműködésével kerülnek kivágásra. Több esetben veszélyes fáról van szó, ezeket a Kft. is szakember igénybevételével tudja csak kivágni, melynek költségei jelentősnek mondhatóak. A költségek csökkentése érdekében – amennyiben nem azonnali intézkedést igényel a fa kivágása – akkor kerül megrendelésre a veszélyes fa kivágás, amikor nem 1-2 db fát kell kivágni, ezzel a kiszállási költséget lehet csökkenteni.

Minden fa esetében az intézkedést helyszíni szemle előzte meg, ahol felmérésre került a fa állapota. Minden egyes esetben törekedtünk a fák megmentésére, kivágásra csak indokolt esetben került sor. A 109 db fával kapcsolatban tájékoztattuk a Tiva-Szolg Nonprofit Kft., hogy tegyék meg a szükséges intézkedéseket a fa gallyazására, illetve kivágására (minden fa esetében közös helyszín bejárást tartottunk a Tiva-Szolg Nonprofit Kft.-vel, a hivatal által megtartott helyszíni szemlén kívül).

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (katasztrófavédelmi törvény) és végrehajtásáról szóló 234/2011 (XI. 10.) kormányrendelet 2012. január 1-jével bevezette a közbiztonsági referens intézményét.

A hivatal nem rendelkezik külön álláshellyel erre a feladatra, az ezzel kapcsolatos teendőket egy köztisztviselő saját munkaköre mellett látja el. A feladatok időszakos jelleggel jelentkeznek, 2021-ben az alábbi eseményeken vett részt a referens, valamint közreműködött azok megszervezésében:

- 2021. január 20. napján Ár- és belvíz elleni felkészülés érdekében adatszolgáltatást nyújtottunk a Szabolcs-Szatmár Bereg Megyei Katasztrófavédelmi Igazgatóság Nyíregyházi Katasztrófavédelmi Kirendeltség részére, az alábbiakról: A Tiszavasváriban tárolt és raktározott növényvédő szer; gyógyszer; műtrágya mennyiségét illetően. A várandós kismamák számát illetően, dialízis vagy egyéb rendszeres orvosi ellátást igénylő betegek számáról, önerejükből kitelepülni képtelen személyek számáról, közösségi elhelyezésre alkalmatlan személyek számáról (mentálisan sérült, fertőző beteg).

- 2021. február 5. napján a kül- és belterületi vízelvezetők, lefolyástalan területek helyszíni szemléje került megtartásra Róka Irma c. tű. zászlós közreműködésével, az alábbiakban felsorolásra kerülő helyszíneken: Tiszavasvári, KTB-1-Ö jelű csatorna(nyomvonal: Állomás utca, Régi vásártéri legelő, Sopron utca, Petőfi utca, Dózsa György utca, Pethe Ferenc utca).

- 2021. március 4. napján a kül- és belterületi vízelvezetők, lefolyástalan területek helyszíni szemléje került megtartásra Róka Irma c. tű. zászlós közreműködésével, az alábbiakban felsorolásra kerülő helyszíneken: Makarenkó utca, Egység utca).

-2021. május 12. napján a belterületi veszélyes fák, fasorok helyszíni szemléje került megtartásra Róka Irma c. tű. zászlós közreműködésével, a Tiszavasvári Váci Mihály Gimnázium létesítmény környezetében.

-2021. június 15. napján Tiszavasváriban található polgárvédelmi lakossági riasztó és tájékoztató eszközök (szirénák) hangos üzempróbájára került sor.

-2021. augusztus 11. napján a belterületi veszélyes fák, fasorok helyszíni szemléje került megtartásra Róka Irma c. tű. zászlós közreműködésével, a Tiszavasvári, Ifjúság utca 8. sz. alatti létesítmény környezetében.

-2021. szeptember 7. napján a belterületi veszélyes fák, fasorok helyszíni szemléje került megtartásra Róka Irma c. tű. zászlós közreműködésével, a Tiszavasvári, Bajcsy-Zsilinszky utca 1.-69. számok közötti területen.

-2021. október 26. napján került megtartásra Róka Irma c. tű. zászlós közreműködésével, a lebiztosított technikai eszköz(ök) szemléje.

-Tiszavasvári Város Önkormányzata -,

-Tiva-Szolg Nonprofit Kft.-,

-Kornisné Liptay Elza Szociális és Gyermekjóléti Központ-,

-Hüse Mihályné egyéni vállalkozó tulajdonában álló technikai eszközök.

- 2021. október 18. napján a téli időjárásra való felkészülés érdekében adatszolgáltatást nyújtottunk a Szabolcs-Szatmár Bereg Megyei Katasztrófavédelmi Igazgatóság Nyíregyházi Katasztrófavédelmi Kirendeltség részére, az alábbiakról: 2022. március 31. napjáig szülő nők számáról, dialízis vagy egyéb rendszeres orvosi ellátást igénylő betegek számáról, önerejükből kitelepülni képtelen személyek száma, közösségi elhelyezésre alkalmatlan személyek számáról (mentálisan sérült, fertőző beteg), hó eltakarítás során igénybe vehető közerő és a technikai eszközök számáról, rendkívüli téli időjárás esetén igénybe vehető melegedőhelyek számáról, valamint az elhelyezhető személyek számáról.

A **magánszemélyek közötti mezőgazdasági földekre létrejött adásvételi/haszonbérleti szerződések hirdetményként** történő közlésére vonatkozó kérelmek 2021. évben is jelentős számban lettek benyújtva (103 db adásvételi szerződés, illetve 129 db haszonbérleti szerződés). Az ezzel kapcsolatos eljárás időigényes adminisztrációs munkával jár. A mezőgazdasági hirdetményeket - záradékolást, scannelést követően - a kormányzati portálra szükséges feltölteni, illetve kifüggeszteni a Polgármesteri Hivatal hirdetőtáblájára, adásvétel esetén 60 napra, haszonbérlet esetén 15 napos időtartamra. A határidő lejártát követően, a levétel napjának a hirdetményre történő rájegyzését, valamint a jogszabályban meghatározott dokumentációk elkészítését követően a szerződéseket 8 napon belül meg kell küldeni a földügyi hatóság részére, illetve erről tájékoztatni szükséges a szerződésben szereplő személyeket.

**Önkormányzati tulajdonú ingatlanok értékesítése**

2021-ben a következő önkormányzati ingatlanok kerültek értékesítésre:

* 4 db bérlakás 20.155.543 Ft (0 % ÁFA) (Kossuth u. 39. 2/1., Vasvári P. u. 6. I./4/10.

Vasvári P. u. 6. II/2/5., Ady u. 10. 3/1.)

* 13 db zártkerti és belterületi beépítetlen ingatlan 1.526.678 Ft
* 3 db üdülőtelepen lévő ingatlan 1.524.000 Ft

A önkormányzati földek jelentős része magánszemélyek részére van folyamatosan haszonbérbe adva.

A bérlakások és önkormányzati nem lakás célú helyiségek bérleti díjai a járványhelyzetre való tekintettel 2021. évben nem kerültek változtatásra.

A vagyonkataszter egész évben folyamatosan egyeztetésre kerül a pénzügyi nyilvántartással, ez számos javítást, pontosítást, adminisztrációs munkát jelentett (kb 1400 ingatlanról van szó).

**Címnyilvántartási (házszámozási) feladatok ellátása**

A magyar közigazgatásban létrehozásra került egy egységes, közhiteles, az ország valamennyi címét lefedő címnyilvántartás, mely a Központi Címregiszter nevet kapta. A KCR célja, hogy az adatok naprakészek, pontosak legyenek, a különböző nyilvántartásokban szereplő címadatok megegyezzenek, és minden hatóság ezt az egy azonos adattartalmú nyilvántartást használja.

A címnyilvántartással kapcsolatos ügyek legjelentősebb részét a hivatalból indult címkezelési eljárások, illetve ügyfél által benyújtott kérelmek feldolgozása teszi ki. A kormányrendeletben szereplő címkezelés (címelemek, cím képzése, a központi címregiszterben új cím keletkeztetése meglévő cím módosítása vagy törlése) a gyakorlatban több mint csupán regisztratív tevékenység. Esetenként a tényállás tisztázása, és a címek kezelése főleg társasházak esetén sok időt vesz igénybe (a nyilvántartások adatainak összegyűjtése, rendszerezése, összevetése, esetenként helyszíni szemle tartása, alapító okirat beszerzése, döntéshozatal.) A szükséges ingatlan-nyilvántartási adatok egyrészt az interneten hozzáférhető TAKARNET alkalmazáson keresztül, másrészt ingatlan-nyilvántartó hatóság külön iratban történő megkeresése útján keresztül kerülnek beszerzésre.

Amennyiben a módosítás, közterület átházszámozása elkerülhetetlen, törekedünk arra, hogy az eltérő adatokból meghatározzuk a legoptimálisabb megoldást, mely a legkevesebb módosítással jár, egyben harmonizál a 345/2014. (XII.23.) Korm. rendeletben foglalt követelményekkel.

2021-ben 15 utcában kerültek felülvizsgálatra a címek. A címek felülvizsgálata jelenleg is folyamatban van. 2021-ben jelentősen csökkent a felülvizsgált utcák száma, melynek oka, hogy ezen feladatot ellátó ügyintéző más feladatkört is kapott (hagyatéki ügyintézés)

**Kút engedélyezés**

Vízjogi fennmaradási engedélyre vonatkozóan 7 db engedély került kiadásra, 1 esetben pedig eljárás megszüntető végzés.

**HÉSZ, településképi bejelentéssel kapcsolatos hatáskör**

* A helyi építési szabályzattal kapcsolatos megkeresések és ügyintézések száma 26 db
* Ingatlan nyilvántartásban történő rendeltetés változás miatt kiadott hatósági bizonyítványok száma 10 db
* Településképi bejelentés vonatkozásában 5 db kérelem érkezett be
* Településképi vélemény vonatkozásában 15 db kérelem érkezett be
* Tulajdonosi hozzájárulás 16 esetben került kiadásra

**Jegyzői hatáskörbe tartozó kérelmek elbírálása**

* szakhatósági állásfoglalást HÉSZ-szel és természetvédelmi egyezősséggel kapcsolatosan 10 esetben adtam ki
* Telekalakítási szakhatósági állásfoglalások a 2021. évben 25 db került kiadásra
* Hatósági bizonyítvány iránt 4 db kérelem érkezett be

**Képviselő-testület által a jegyzőre átruházott feladat- és hatáskör, közútkezelői hozzájárulással kapcsolatos kérelmek elbírálása**:

* Közterület bontásra az év során összesen 36 db kérelmet nyújtottak be.
* Közútkezelői hozzájárulásra kérelmet rendezvényekhez, építésügyi eljáráshoz, illetve közművek bővítésének kivitelezési munkálataihoz nyújtanak be, ebben az évben összesen 38 kérelem érkezett be.
* Közterület használati kérelmek esetén 194 db bérleti szerződés előkészítése és ellenőrzése

**2021-ben nyertes, megvalósult és folyamatban lévő pályázatok, pályázati beruházások**

Az **EFOP-1.2.11-16** kódszámú **„Esély Otthon”** című pályázatunk 141.036.832 Ft összegű 100%-os támogatást nyert el a 2018. május 07-én hatályba lépett támogatási szerződés alapján. A pályázat keretein belül a fiatalok ösztönző támogatására szóló pályázati eljárás a 2021. évben is kettő alkalommal került kiírásra, mely által összesen 52 fő részesült támogatásban. A pályázati program megvalósítása jelenleg is tart.

**Wifi4EU:** A pályázat befejezést követően a hálózat továbbra is üzemel, az üzemeltetése és karbantartása folyamatosan biztosított.

**TOP-7.1.1-16-H-ERFA-2020-00778 „Kulturális és sportcélú infrastruktúra fejlesztése Tiszavasváriban”:** A kivitelezésre megkötésre került a szerződés, mely keretében kialakításra került a Csónakázó-tó körül 2 pihenő épület szalonnasütővel, közel 1 km hosszú futópálya a tó körül, továbbá korszerűbb LED-es lámpatestek kerültek kihelyezésre a futópálya köré, így biztosítva a megfelelő megvilágítást. A munkálatok 2021. októberében befejeződtek és a kivitelező a területet visszaadta. A futópálya és a pihenő épületnek az átadása megtörtént egy kisebb rendezvény keretén belül.

**„Tisztítsuk meg az Országot” pályázat -** Tiszavasvári Illegális szemétlerakók felszámolására - 2021. februárjában befejeződött. Annak elszámolása benyújtásra került, melyet 2021. áprilisban elfogadott a Magyar Államkincstár.

**TOP-5.2.1-15-SB1-2016-00011 Komplex felzárkóztató programok Tiszavasvári Külső-Szentmihály városrészén.** A támogatás **nagyságrendileg 140 millió forint.**

A pályázat keretében a megjelölt városrészek lakói számára felzárkóztató programok, egészségügyi szűrések, szociális jogi tanácsadás, ifjúsági táborok, rendezvények valósultak meg.

2021. december 31-ig az önkormányzatunk által vállalt Közös rendőrségi-lakossági workshop (mediátor bevonásával), Ifjúsági Sporttevékenységek közösségfejlesztési céllal, Várandós anyák klubja, Egészségügyi szemléletformáló előadássorozat, Szűrőprogramok kerültek megrendezésre, melyek egy része a járványügyi helyzetre való tekintettel digitális formában valósultak meg, más része a járványügyi szabályok betartásával voltak megtarthatóak.

Tiszavasvári Város Önkormányzata **Magyar Kézilabda Szövetség Országos Tornaterem Felújítási Programja VI. ütemében** kiírt **I. Pályázati kategória – Komplex sportcsarnok és tornaterem-felújítási program** keretében pályázatot nyert el.

A beruházás nyertes kivitelezőjét a Magyar Kézilabda Szövetség pályáztatta meg. A támogatás összege nagyságrendileg 111 millió forint.

A munkaterület 2021. február 09. napján került átadásra a felújítási munkák megkezdéséhez. A munkát július végén befejezték, azonban a munkaterületet visszaadni már nem tudták, mivel 2021. augusztus 1-jén olyan erős, helyi szinten sosem tapasztalt vihar támadt, mely a tetőszerkezetet súlyosan megrongálta. A tetőszerkezet megsérülése következtében a belső térben a parketta is elázott. A biztosító társaság felé jelzésre került a kár, de csak jóval később 2021. december 20-án, többszöri adatszolgáltatás, levelezés, igazságügyi szakértő bevonása után 15.714.413,- Ft kárösszegről kaptunk értesítést. A helyzetet vis maior eseménynek ítélték meg és vis maior pályázat benyújtására került sor a Belügyminisztériumba.

**Vis maior pályázat** (Sportcsarnok):

A Belügyminisztérium hosszas kivizsgálás és szakértők bevonását követően a 2021. november 15-én kelt miniszteri döntésről szóló Támogató okiratában 9.112.000 Ft védekezési költséget és 29.661.000 Ft helyreállítási költséget ítélt meg (összesen: 38.773.000 Ft). Tájékoztatásában jelezte, hogy a biztosító társaság által kiutalt kárösszeggel az általa megítélt támogatás elismert költségei csökkentésre fognak kerülni. A végleges támogatás így csak 2022-ben fog megállapításra kerülni.

A **Belügyminisztérium** által kiírt **„Önkormányzati feladatellátást szolgáló fejlesztések támogatása 2020”** *„Belterületi utak, járdák, hidak felújítása”* pályázatbóla Kálvin utca és a hozzá tartozó járdarész, a Báthori utca, a Bajcsy-Zsilinszky utcához tartozó járdarész felújítása valósult meg összesen 46.014.821,- Ft-ból, mely 75%-os támogatottságú volt. Önkormányzatunk 2021. április 07. napján a nyertes kivitelezővel, Invent-Bau Kft-vel kötött szerződést. A munkaterület 2021. május 01. napján került átadásra, mely időponttól megkezdődtek a Kálvin utcában a bontási és előkészítő munkálatok, majd a járda szegélykő és útpadka, folyóka előkészítése, később a padkafolyóka lerakása, járda betonozása és térkő lerakás is megtörtént. A Báthori utcában út szegélykő bontása, nyomvonalának előkészítése, a folyóka bontása, előkészítése, új folyóka elemek kerültek beépítésre. A Kálvin és Báthori utcákban csapadék elvezető csatorna és aknák elhelyezése valósult meg, továbbá az aszfaltmarási és aknák szintbe emelési munkálatai, majd a Kálvin, Báthori és Bajcsy-Zsilinszky Endre utcákban az utak és járdák aszfaltozása, valamint padkarendezés és befejező munkái folytak. A felújítási munkálatokat a Nyír-Aqualis Tervező és Szolgáltató Kft. műszaki ellenőre felügyelte. 2021. augusztus 09. napjáig a pályázat megvalósítása befejeződött.

Az **Emberi Erőforrások Minisztériuma** támogatásával a **Slachta Margit Nemzeti Szociálpolitikai Intézet** által meghirdetett *„A támogató szolgáltatás keretében használandó új vagy használt gépjármű vásárlásának, a meglévő gépjárműpark bővítésének, cseréjének támogatása”* című **TAMAUTO2021** kódszámú projekt keretében Tiszavasvári Város Önkormányzata 2021. február 15. napján pályázatot nyújtott be. 2021. május 10. napján kelt támogatói okirat szerint új gépjármű vásárlására, meglépő gépjármű cseréjére az önkormányzat 9.000.000 Ft támogatást nyert el, melyhez 195.000 Ft önkormányzat által vállalt sajáterővel kiegészítve új kisbuszt vásárolt a Kornisé Liptay Elza Szociális és Gyermekjóléti Központ Támogató Szolgáltatója részére. Az új gépjármű 2021. december 22. napján került átvételre.

A **KEHOP-1.2.1-18-2018-00048** **azonosítószámú „Helyi klímastratégiák kidolgozása, valamint a klímatudatosságot erősítő szemléletformálás” című** pályázat keretében 2021-ben a szerződésben vállalt feladatok közül felállításra került a KLÍMASÁTOR, valamint az ÖKO-LABIRINTUS városi rendezvény keretében. A támogatás 100%-os intenzitású volt, melynek összege 19.027.694,- Ft. A pályázat 2021-ben lezárult, annak elszámolása még folyamatban van.

A **TOP-7.1.1-16-H-ERFA-2018-00028** **azonosítószámú** **„Találkozások Tere kialakítása”** című pályázat 2020-ban került megvalósításra és átadásra. A 2021-es évben a projekt zárásával kapcsolatos feladatok történtek, valamint a pénzügyi és szakmai beszámolók elfogadása még folyamatban van.

**TOP-1.2.1-15-SB1-2016-00018 azonosítószámú „A Nyíri Mezőség turisztikai kínálatának integrált fejlesztése” című pályázatból** megvalósításra került 2020-ban a Fehér-szik Természetvédelmi Területen egy madárles-kilátó parkolóval, és gyalogjárdával, melynek forgalomba helyezése 2021. áprilisában megtörtént. A telekalakítást követően a Magyar Közút a közútkezelői hozzájárulásában felhívta a figyelmünket, hogy az érintett ingatlanrészt át kell vennünk vagyonkezelésbe. Ennek az eljárása megindult és jelenleg is folyamatban van. A projekt az elszámolás fázisába lépett így, az elszámoláshoz szükséges dokumentumokat a projektmenedzsmentért felelős partner részére eljuttattuk.

**TOP-3.2.2-15-SB1-2016-00032 azonosítószámú „Komplex energetikai fejlesztések Tiszavasváriban” című projekt befejeződött,** azonban az elszámolása még folyamatban van.

**TOP-2.1.2-15-SB1-2017-00028 azonosítószámú „Zöld városközpont kialakítása Tiszavasváriban” című** pályázat megvalósításához 2021-ben több módosítási igényt nyújtottunk be a Magyar Államkincstárhoz. A Támogatási Szerződés módosításait követően aláírásra került 7 rész tekintetében a kivitelezővel a vállalkozási szerződés. Egy részre vonatkozóan, a Találkozási Házára pedig műszaki-szakmai tartalom módosítást kezdeményeztünk, melynek elfogadását követően újabb közbeszerzési eljárás lefolytatására került sor. A pályázat jelenlegi befejezési határideje 2023. január, valamint a támogatás összege 447.102.813,- Ft a többlettámogatással együtt.

**TOP-1.1.1-15-SB1-2016-00005** **azonosítószámú** **„Iparterület kialakítása Tiszavasváriban” című pályázat** megvalósításához 2021. januárjában kiírásra került a közbeszerzési eljárás, mely végül eredménytelenül zárult. Ezt követően júliusban újabb közbeszerzés került kiírásra, amely fedezethiány miatt eredménytelenül zárult és ezt követően a beérkezett ajánlatok alapján költségnövekmény igény került benyújtásra a Magyar Államkincstárhoz. Decemberben kiírásra került a 3. közbeszerzési eljárás, bízva abban hogy, mire lezárul a közbeszerzés addigra a költségnövekményről is döntés születik. Jelenleg a 4. közbeszerzési kiírás van folyamatban. A pályázat jelenlegi támogatás összege 196.758.856,- Ft a többlettámogatással együtt.

**TOP-1.4.1-15.SB1-2016-00077 azonosítószámú „A Tiszavasvári Minimanó Óvoda Családbarát infrastruktúrális fejlesztése” című pályázattal** kapcsolatosan 2020. június 4-én került aláírásra a Támogatási szerződés 235.195.216,- Ft összegben. A pályázatból az önkormányzat az épület felújítását, energetikai fejlesztését, akadálymentesítését és az ehhez kapcsolódó eszközbeszerzést valósította meg a pályázat keretein belül az alábbiak szerint:

* az Intézmény infrastrukturális fejlesztése: a meglévő óvodaépület felújítása, beleértve az épületgépészetet, csoportszobák, öltözők, vizesblokkok teljeskörű felújítását,
* Bútorok és egyéb berendezési tárgyak, eszközök, udvari játékok beszerzése
* Informatikai és hangtechnikai eszközök beszerzése.
* Megújuló energiaforrások alkalmazása: napelemes rendszer kiépítése.
* Hatályos jogszabályokban előírt akadálymentesítés
* Energiahatékonysági intézkedések: épület teljes körű hőszigetelése,
* nyílászárók cseréje, fűtési rendszer korszerűsítése.

Az ünnepélyes átadásra 2021. december 9-én került sor.

**Az önkormányzat még 2019. augusztusában 310 millió forint vissza nem térítendő egyedi támogatást kapott a Belügyminisztériumtól,** melynek elszámolását 2021-ben nyújtottuk be, melynek elfogadása folyamatban van. Ebből a támogatásból az alábbiak valósultak meg:

* Kabay János Egészségügyi Központ belső felújítása 20 millió forint összegben (festés, burkolás, belső nyílászárók cseréje, kazáncsere, lámpatestek cseréje)
* 2 db szabvány szerinti aszfaltos kézilabda pálya építése a Csontváry utcán és Széles utcán 30 millió forint összegben
* 16 db utca burkolatának felújítása 260 millió forint összegben (Zrínyi, Ifjúság, Szabolcs vezér, Krúdy, Bocskai, Jókai, Kiss Ernő, Nagy Sándor, Iskola, Szent István, Eötvös, Petőfi, széles, Keskeny, Keskeny-Széles összekötő, Sportcsarnokhoz vezető utca)

**Az önkormányzat még 2019. augusztusában 30 millió forint vissza nem térítendő egyedi támogatást kapott a Belügyminisztériumtól Térfigyelő kamerarendszer bővítésére.** A kivitelezés 2021. június végén befejeződött, azonban még a rendszer konfigurálása folyamatban volt. A pályázat véghatárideje 2022. június 30.

**Tiszavasvári Város Önkormányzata egyedi támogatási igénnyel fordult 2020. októberében a Kisfaludy2030 Turisztikai Fejlesztő Nonprofit Zrt.-hez „Fürdőfejlesztés Tiszavasváriban” címmel.** 2021-ben megtörténtek az árajánlatkérések a tervezésre, tanulmányok és a megalapozó dokumentáció elkészítésére, valamint mindezekre a szerződések is aláírásra kerültek. Megtörtént a telekalakítás, annak érdekében, hogy külön helyrajzi számot kapjon az ingatlan, így már az építési engedélyezés az új hrsz-ra került megindításra, és az engedély is arra került kiadásra. A projekt előmeneteléről folyamatosan, negyedévente beszámoló került megküldésre a Támogató részére. A Támogatói Okirat módosítására pedig két alkalommal került sor.

**Tiszavasvári Város Önkormányzata egyedi támogatási igénnyel fordult 2020. októberében a Belügyminisztériumhoz.** A további egyeztetéseket követően a Kormány meghozta a Tiszavasvári komplex felzárkózási program indításáról szóló 1957/2020. (XII. 21.) Korm. határozatát, melyben arról döntött, hogy támogatja a program megvalósítását, az alábbiakban felsorolt projektelemek tekintetében, és összesen 1.987.500.000,- Ft többletforrást biztosít 2021-2023 közötti időszakban a megvalósításhoz.

**a) Tiszavasvári Város Önkormányzatát a Belügyminisztérium 2021. augusztus 14-én kelt BMÖGF/587-1/2021. iktatószámú Támogatói Okirata 1265 millió Ft támogatásban részesítette** a „Tiszavasvári komplex felzárkózási program” Infratsukturális fejlesztések megvalósítására benyújtott kérelmünket. A támogatás felhasználási határideje 2022.12.31., melyből az alábbiak valósulnak meg:

- Gyepmesteri telep létrehozása

- Központi orvosi rendelő, járóbeteg-szakrendelő felújítása

- Belvíz- és csapadékvíz-elvezetés

- Közlekedésfejlesztési feladatok

Bekérésre kerültek az árajánlatok tervezésre, projektmenedzsment, műszaki ellenőrzésre, közbeszerzésre. Az ajánlatok alapján megkötésre kerültek a szerződések, és a belvíz- és csapadékvíz-elvezetés kapcsán még november végén kiírásra került a közbeszerzés. A Központi orvosi rendelőre pedig az építési engedélyt az év végére meg is kaptuk.

**b) Tiszavasvári Város Önkormányzatát a Belügyminisztérium 2021. november 15-én kelt BM/3017-13/2021. iktatószámú Támogatói Okirata 554 millió Ft támogatásban részesítette** a „Tiszavasvári komplex felzárkózási program” beruházás és felújítási részére benyújtott kérelmünket. A támogatás felhasználási határideje 2023.12.31., melyből az alábbiak valósulnak meg:

Külső-Szentmihályi városrészen: - Fürdő kialakítása (Közösségi ház felújítása)

- Tanoda és Biztos Kezdet Gyerekház építése

- Útépítés, közművesítés megvalósítása

- Pálya felújításának és fenntartásának költsége

Büdi városrészen: - Önkormányzati tulajdonban lévő épületrész /és a mellette magántulajdonban lévő épületrész esetleges megvásárlásával az épület felújítása Tanoda és Biztos Kezdet Gyerekház működtetése céljából

Józsefháza, Dankópuszta városrész: - Iskolabusz vásárlása

**c) Tiszavasvári Város Önkormányzatát a Belügyminisztérium 2021. december 9-én kelt BM/16132-2/2021. iktatószámú Támogatói Okirata 36,5 millió Ft támogatásban részesítette** a „Tiszavasvári komplex felzárkózási program” Tanoda és Biztos Kezdet Gyerekház működtetésének előkészítő tevékenységei tárgyú támogatási kérelmet. A 2021. november 1. – 2022. március 31-ig tartó időszakban mentorálás történt, kulturális és szabadidős tevékenységek, tehetségkutató torna szervezése és lebonyolítása, tárgyi eszközök beszerzése (informatikai és szabadidős) valósult meg.

**VP6-7.2.1.1-21 Külterületi helyi közutak fejlesztése** című pályázatra 2021. augusztus 31. napján pályázatot nyújtottunk be. A pályázat benyújtásához szükséges dokumentumokat előkészítettük, valamint a szükséges önerőt a helyi mezőgazdasági vállalkozók biztosították. A pályázatot a Kincses út, Paula liget út, Iskola dűlő és a Haladás utca felújítására adtuk be. Az érintett útszakaszok padkái felújításra kerülnek és új aszfalt burkolatot kapnak.A projekt összköltsége 249.135.466,- Ft, mely 95%-os intenzitású.

**Önkormányzati fejlesztések 2021 Varázsceruza Óvoda részleges felújítása:** A tárgyi évben szintén meghirdetésre került az „Önkormányzatok fejlesztése” című pályázat. Megvizsgáltuk lehetőségeinket és az intézményeinket, mely során megállapítást nyert, hogy az üzemelő óvodák közül a Varázsceruza Óvoda fenntartási költségei igazán magasak. Így pályázatot nyújtottunk be 2021. április 09. napján. A pályázatban a külső és belső nyílászárók cseréje, fűtéskorszerűsítés, 3 helység burkolatcseréje és e munkálatok utáni javítások és tisztasági meszelését tartalmazta a pályázat. A támogató 2021. június 29. napján pozitívan bírálta el és támogatásban részesítette a pályázatot. A pályázat teljes összeg 47.058.824,- Ft, amely 85 %-os intenzitású.

**A TOP\_Plusz és RRF pályázatok** meghirdetésre kerültek az év végére, melyeknek a beadása 2022. év eleje volt, így a pályázatok előkészítése megtörtént 2021. decemberében. Az alábbi pályázatok előkészítése történt meg:

* TOP\_PLUSZ-1.2.1-21-SB1-2022-00006 Élhető településközpont kialakítása Tiszavasváriban
* TOP\_PLUSZ-2.1.1-21-SB1-2022-00035 Energetikai fejlesztések Tiszavasvári intézményeiben
* RRF-1.1.2-21-2022-00101 Bölcsődei nevelés fejlesztése Tiszavasváriban

**A 2021. év kiemelkedő városfejlesztési ügyei, területei:**

* Tiszavasvári Helyi Építési Szabályzatának és Szabályozási Tervének módosítása vált szükségessé a „Zöld városközpont kialakítása Tiszavasváriban” című pályázat kapcsán, valamint egy javítás miatt.
* a Csónakázó tónál telepítésre került egy játszótér hintával, piruettel, mérleghintával és egy rugós eszközzel.

**Humánpolitika**

A humánpolitikai feladatok osztályszerkezeten kívül kerülnek ellátásra, az ügyintézők közvetlenül a jegyző irányításával látják el feladataikat.

A Polgármesteri Hivatal engedélyezett létszáma 2021. március 31. napjáig 48,38 fő volt.   
2021. április 1. napjától a karbantartási feladatok ellátása kiszervezésre került a Tiva-Szolg Kft.-hez, emiatt az engedélyezett álláshelyek száma 46,38 főre módosult.   
2021. július 01. napjától a Városi Kincstár megszűnése miatt a Polgármesteri Hivatal munkavállalói létszáma + 6 fővel növekedett, így az új engedélyezett létszám 52,38 fő volt. - ebből betöltött létszám: 44,75 fő. 2021. július 1. napjától a Város Kincstár megszűnése miatt bővült a Polgármesteri Hivatal munkavállalói létszáma, valamint az ellátandó feladatok köre is. Humánpolitika terén + 1 fő látja el a Tiszavasvári Egyesített Óvodai Intézmény, a Tiszavasvári Bölcsőde és az Egyesített Közművelődési Intézmény és Könyvtár dolgozóinak munkaügyi feladatait.

**A hivatali állomány végzettség szerinti összetétele:**

Felsőfokú végzettséggel 27 fő, középfokú végzettséggel 18 fő rendelkezik.

Képzések, továbbképzések alakulása az elmúlt évben:

Közigazgatási alapvizsga: 4 fő  
Közigazgatási szakvizsga: 2 fő  
Közigazgatási ügykezelői alapvizsga: 0 fő  
Közbiztonsági referens: 0 fő  
HEP referens képzés: 0 fő  
ÁBPE képzés: 0 fő

2021 nyarán 31 fő diák adminisztratív jellegű munkakört látott el önkormányzati foglalkoztatásban, a velük kapcsolatos adminisztratív, valamint pályáztatási és elszámolási kötelezettségek is a hivatal tevékenységében jelentek meg (munkaszerződések és munkaviszony megszüntető iratok elkészítése, távollétek rögzítése, az Sz-Sz-B. megyei Kormányhivatal Foglalkoztatási Osztálya felé történő havi elszámolások elkészítése és elektronikus úton való megküldése).

**A humánpolitikai ügyintézők által ellátandó feladatok:**

A Polgármesteri Hivatalban, valamint az Önkormányzathoz tartozó intézményekben (Tiszavasvári Egyesített Óvodai Intézmény, a Tiszavasvári Bölcsőde és az Egyesített Közművelődési Intézmény és Könyvtár) dolgozó közalkalmazottak/köztisztviselők kinevezéséhez kapcsolódó feladatok elvégzése a Központosított Illetményszámfejtési Rendszerben (KIRA):

* új jogviszony létesítése esetén kinevezési okirat elkészítése, az alkalmazáshoz szükséges iratok megküldése a Magyar Államkincstár Illetményszámfejtési Osztályának (továbbiakban: MÁK) részére
* kinevezés módosítások, átsorolások, adatfelvételi lap módosítások elkészítése (amennyiben a munkavállaló részére megállapított illetmény összege változik vagy a munkavállaló személyes adataiban változás következik be)
* jogviszony megszűnés esetén megszüntető irat elkészítése
* havi rendszerességgel távollétek rögzítése, szabadság nyilvántartás vezetése,
* bérjegyzékek kezelése (nyomatás, munkavállalók részére történő átadás)
* megbízási szerződések rögzítése, megbízási díjak számfejtése,
* 2021. július 1. napjától a munkavállaló részére történő nem rendszeres kifizetések (költségtérítés, munkába járás, jutalom, cafetéria) számfejtése,
* a gazdálkodói egyéb juttatások rögzítése - számlával igazolt reprezentációs költségek, cégtelefon,
* álláshelyek létszámadataiban bekövetkezett változások követése,
* a Polgármesteri Hivatalban, közfoglalkoztatás keretén belül dolgozó takarítók beosztásának elkészítése, munkájuk ellenőrzése,
* a mezőőrök és a porta szolgálat beosztásának elkészítése,
* köztisztviselők és Képviselők vagyonnyilatkozatának átvétele/kezelése,
* „Probono” rendszerben történő a köztisztviselők képzési tervének évenkénti elkészítése, új belépő munkavállalók rögzítése,
* orvosi alkalmassági vizsgálat, valamint tűz-és munkavédelmi oktatás megszervezése,
* minden év elején a MÁK által megküldött M30-as adóigazolások átadása a munkavállalók részére
* kapcsolattartás a MÁK Illetményszámfejtő referensével, a Tiva-Szolg. Kft. ügyintézőivel, az Sz-Sz-B. megyei Kormányhivatal Foglalkoztatási Osztályával (Munkaügyi Központ)
* Önkormányzat esetében Képviselő-testületi előterjesztések elkészítése (időszakos),
* nyári diákmunkások foglalkoztatásának megszervezésében és lebonyolításában való együttműködés a Munkaügyi Központtal

A humánpolitika terén a Képviselő-testületi előterjesztések között vezetői pályázati kiírás – a Tiszavasvári Bölcsőde intézményvezetője vonatkozásában - történt 2021. évben.

**Összegzés**

Fentiek alapján látható, hogy a Tiszavasvári Polgármesteri Hivatal feladatai sokrétűek. A Hivatal köztisztviselői – a jogszabályi lehetőségek függvényében – igyekeznek azonnal reagálni egy-egy beérkezett kérelemre, megoldandó helyzetre. A folyamatosan változó jogszabályi környezet, a COVID miatt bevezetett rendkívüli jogrend ideje alatt alkalmazandó intézkedések nem könnyítették meg munkánkat. A feladatokat, a fluktuáció miatt változó személyi állománnyal tudjuk ellátni. Jelenleg is sok fiatal pályakezdő dolgozik nálunk, a betanulási folyamat munkakörtől függően néhány hónap. Ezen nehézségek ellenére is elmondható, hogy a munkatársak igyekezetének köszönhetően a Hivatal eleget tud tenni valamennyi feladatának.

Tiszavasvári, 2022. július 15.

**Dr. Kórik Zsuzsanna**

**jegyző**